**Informacion për anëtarësim në Platformën për edukim qytetar të të rinjve për luftën kundër radikalizimit**

**Objektivat e Platformës:**

Qëllimi kryesor i Platformës është të sigurojë alternativa dhe kundër-narrativa për radikalizimin, me një fokus tek të rinjtë, duke ofruar përmbajtje edukative dhe një model për bashkëpunim, duke gjeneruar aktivitete për zhvillim të komunitetit.

Platforma nga ana tjetër do të synojë të përgatisë komunitetin lokal, në procesin e njohjes së shenjave të rreziqeve potenciale tek të rinjtë, në të njejtën kohë duke i përfshirë ata në përmirësimin e jetës shoqërore në qytetet e Shkupit, Kumanovës, Strugës dhe përtej këtij rajoni.

Platforma do t'u mundësojë organizatave qytetare që të ndikojnë drejtpërdrejt në popullatën e re në procesin e zbulimit të hershëm të radikalizimit, parandalimit dhe gjuhës së urrejtjes në rrjetet sociale, duke përforcuar kapacitetet e tyre, duke promovuar bashkëpunimin multikulturor dhe aktivitetet socio-ekonomike.

**Kushtet për anëtarësim:**

* Të jetë organizatë e shoqërisë civile e regjistruar për të paktën 1 vit (organizatë për të rinj, organizatë rinore, organizatë ombrellë për të rinj, mundësisht me përvojë në fushën e ekstremizmit të dhunshëm që çon në terrorizëm, parandalim/radikalizim) dhe/ose një grup informal i të rinjve që punon në iniciativa të ndryshme në dobi të të rinjve në nivelin lokal (këto grupe të shoqatave informale do të përfshihen si **anëtarë të asociuar** të Platformës)
* Të punojë në promovimin e mbrojtjes së të drejtave të të rinjve dhe avancimin e të rinjve
* Të mbështesë iniciativa për rritjen dhe zhvillimit e të rinjve në RMV
* Të punojë për promovimin e barazisë, trajtimin e të rinjve, tolerancën dhe demokracinë në dhe midis të rinjve, mbështetjen e të rinjtë në nivelin lokal dhe nacional

**Pritjet nga anëtarësimi:**

* Promovimi i arsimit joformal qytetar
* Të kontribuojë në mënyrë aktive në procesin e promovimit dhe zhvillimit të Platformës përmes aktiviteteve të ndryshme të organizatës
* Të bashkëpunojë në mënyrë aktive me të gjithë aktorët relevant në fushën e rinisë, ekstremizmit të dhunshëm që çon në terrorizëm/parandalim/radikalizim.
* Të merr pjesë në proceset e krijimit të politikave për parandalimin e ekstremizmit të dhunshëm dhe terrorizmit në nivelin lokal dhe nacional.
* Të merr pjesë aktive në procesin e krijimit të narrativave/përmbajtjeve pozitive dhe kundër-narrativave në suaza të Platformës.
* Të mbështesë Platformën në të gjitha proceset dhe aktivitetet e saj.

**Përfitimet për anëtarët e Platformës:**

* Qasje në: kontakte dhe rrjetëzime, baza të të dhënave të Platformës, qasje në ligje, rregullore, zgjidhje, udhëzime, urdhra në lidhje me misionin, vizionin dhe fushat e funksionimit të Platformës, si dhe anëtarësimi në Platformë që përfshin: sigurimin e të dhënave dhe lajmeve në lidhje me organizatën Tuaj, të cilat do të prezantohen në Platformë, duke fituar të drejtën për të marrë pjesë në trajnime, seminare dhe takime në kuadër të projektit dhe jashtë projektit, raportim në kohë për të gjitha lajmet në fushën e të rinjve dhe pjesëmarrjes së të rinjve, politikat rinore, informacion nga fusha e ekstremizmit të dhunshëm, parandalimi dhe procesi i radikalizimit.
* Marrja e informacionit mbi aktivitetet dhe projektet aktuale, ngjarjet aktuale dhe mundësia për të marrë pjesë në projekte të caktuara
* Informacione të dobishëme relevante për qasje të ndryshme dhe zgjidhjen e problemit të dhunës tek të rinjtë dhe format e ndryshme të radikalizimit
* Konsultimi me persona relevant nga institucione të ndryshme që punojnë në këtë temë
* Gjetja më e lehtë e partnerëve për të aplikuar për projekte në pjesën e paraparë për ndarjen e ideve, praktikave të mira, rekomandimeve, qëndrueshmërisë, etj.
* Mundësia për të ndërtuar bashkëpunim ndër-sektorial me institucionet publike në nivel lokal dhe nacional për zhvillim të qëndrueshëm socio-ekonomik si dhe bashkëpunim multikulturor.

**Struktura e Platformës:**

Procesi i krijimit të Platformës drejtohet nga ekipi i projektit i organizatave të shoqërisë civile - Iniciativa për Perspektivë Europiane nga Shkupi - Koordinator i Projektit, Nexus - Koncept Qytetar nga Shkupi, Shoqata për Aktivizim - Akva nga Struga dhe Qendra për Dialog Ndërkulturor nga Kumanova - partnerë të projektit. Ekipi i projektit (4 persona) do të menaxhojë zyrtarisht Platformën dhe do ta mbështesë atë në punën e saj, deri në zgjedhjen e Bordit Drejtues të Platformës dhe do të vazhdojë deri në përfundimin e projektit në Dhjetor 2023. Pas krijimit të Platformës, do të përcaktohet struktura e saj. Anëtarësia e Platformës do të ketë Bordin e saj Drejtues që do të monitorojë punën e Platformës dhe do të raportojë rregullisht mbi progresin. Anëtarët e përhershëm të BD do të jenë anëtarët e ekipit të projektit (4 gjithsej), 3 anëtarët e mbetur do të zgjidhen nga anëtarësia, përmes votimit anonim, pa të drejtë vote për organizatën e tyre.

Anëtarët e asociuar do të gëzojnë të njëjtat përfitime si anëtarësia në organizatat e shoqërisë civile, por pa të drejtë të propozojnë një anëtar të Bordit dhe pa të drejtë vote dhe do të përfshihen në takime, përmes diskutimeve, duke dhënë sugjerimet dhe idetë e tyre për aktivitete, projekte, bashkëpunim, etj.

Pas përfundimit të projektit, Platforma ka mundësinë, përmes strukturës së saj të regjistrohet si person juridik.